*Sukladno točki 158. Odluke Europske komisije broj SA.48472 (2018/N), a temeljem obveze iz članka 60. Komunikacije Komisije – Okvira Europske unije o državnim potporama u obliku naknade za obavljanje javne usluge (SL C 8 , 11.01.2012.), nastavno objavljujemo sljedeće podatke:*

Europska komisija je **Odlukom SA. 48472 od 14. lipnja 2018. godine**, temeljem prijave Republike Hrvatske sukladno obvezi iz članka 108. stavka 3. UFEU, odobrila mjeru **produljenja ugovora o koncesiji s koncesionarom Bina-Istra d.d. (veliki poduzetnik)** **na rok do 15. lipnja 2034. godine**. Navedeno trajanje koncesije odražava razdoblje za dospijeće dugoročnog kreditnog zaduženja koje dospijeva 15. prosinca 2032. i uvjetno popratno razdoblje od 18 mjeseci. Uvjetno popratno razdoblje od 18 mjeseci će se primijeniti samo u slučaju da kreditno zaduženje ne bude otplaćeno do roka dospijeća.

Temeljem Izmijenjenog i potvrđenog Ugovora o koncesiji o gradnji, upravljanju i održavanju Jadranske autoceste i Odluke Vlade Republike Hrvatske o petim izmjenama i dopunama Ugovora o koncesiji za financiranje, građenje, upravljanje i održavanje „Jadranske autoceste“, **dionica Dragonja – Pula i Kanfanar – Pazin – Matulji (NN 83/2018 (19.9.2018.))**, a nakon pozitivne Odluke Europske komisije, poduzetniku Bina- Istra d.d. **dodjeljuje se državna potpora za obavljanje usluge od općeg gospodarskog interesa. Procijenjena vrijednost radova na dionici dugoj 28 km iznosi € 165,0 milijuna.**

Europska komisija je ocjenjivala spojivost mjere produljenja ugovora o koncesiji s pravilima o javnoj nabavi i s odredbama iz Komunikacije Komisije – Okvira Europske unije o državnim potporama u obliku naknade za obavljanje javne usluge (SL C 8 , 11.01.2012.) te je mjeru produljenja ugovora o koncesiji ocijenila spojivom s unutarnjim tržištem i proglasila sukladnom s člankom 106. stavkom 2. UFEU.

Relevantni podaci vezano za gore navedeno dostupni su na sljedećim mrežnim stranicama:

https://narodne-novine.nn.hr/clanci/sluzbeni/full/2018\_09\_83\_1648.html

https://ec.europa.eu/competition/state\_aid/cases/273900/273900\_2022817\_201\_2.pdfhttp://www.mfin.hr/hr/proracun